

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՐԹՈՒԹՅԱՆ, ԳԻՏՈՒԹՅԱՆ, ՄՇԱԿՈՒՅԹԻ

ԵՎ ՍՊՈՐՏԻ ՆԱԽԱՐԱՐ

**ՀՐԱՄԱՆ**

**N o \_\_\_\_\_\_\_\_\_\_\_\_\_\_\_\_\_\_ «\_\_\_\_\_» \_\_\_\_\_\_\_\_\_\_\_\_\_\_\_\_\_\_\_\_\_\_ 2023թ.**

**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՐԹՈՒԹՅԱՆ, ԳԻՏՈՒԹՅԱՆ, ՄՇԱԿՈՒՅԹԻ ԵՎ ՍՊՈՐՏԻ ՆԱԽԱՐԱՐԻ 2021 ԹՎԱԿԱՆԻ ՆՈՅԵՄԲԵՐԻ 29-Ի N 81-Ն ՀՐԱՄԱՆՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

Հիմք ընդունելով «Նորմատիվ իրավական ակտերի մասին» օրենքի 33-րդ, 34-րդ հոդվածների 1-ին մասերը՝

**ՀՐԱՄԱՅՈՒՄ ԵՄ**

1. Հայաստանի Հանրապետության կրթության, գիտության, մշակույթի և սպորտի նախարարի 2021 թվականի նոյեմբերի 29-ի **«**[**Հայաստանի Հանրապետության հանրակրթական ուսումնական հաստատությունները դասագրքերով ապահովելու կարգը հաստատելու և Հայաստանի Հանրապետության կրթության և գիտության նախարարի 2009 թվականի օգոստոսի 21-ի N 752-Ն հրամանն ուժը կորցրած ճանաչելու մասին**](https://www.arlis.am/DocumentView.aspx?DocID=162244)**»** N 81-Ն հրամանով հաստատված հավելվածի՝

1 10-րդ կետը շարադրել հետևյալ խմբագրությամբ.

«10.Հաստատության կողմից յուրաքանչյուր տարի՝ մինչև փետրվարի 1-ը, Համակարգում մուտքագրվում են տվյալ պահի դրությամբ գրադարանում առկա դասագրքերի քանակը տվյալ ուսումնական տարվա համար գործածության երաշխավորված դասագրքերի ցանկից՝ ընտրելով դասագիրքն ըստ դասարանների և ՀՀ կրթության, գիտության, մշակույթի և սպորտի նախարարի 2022 թվականի հունիսի 9-ի N 20-Ն հրամանով հաստատված «Հանրակրթական առարկաների դասագրքերի և ուսումնաօժանդակ գրականության ստեղծման, հրատարակման և հանրակրթության պետական չափորոշչի դրանց համապատասխանության գնահատման առարկայական հանձնաժողովների ձևավորման կարգի» 8-րդ կետով սահմանված ժամանակացույցերի:»:

2 11-րդ կետը շարադրել հետևյալ խմբագրությամբ.

«11.Համակարգում Հաստատությունը սույն կարգի 10-րդ կետում նշված դասագրքերի ցանկից բոլոր առարկաների համար յուրաքանչյուր տարի՝ մինչև փետրվարի 1-ը, ընտրում է մանկավարժական խորհրդի կողմից հաստատված տարրական դասարանների և  սույն կարգի 4-րդ կետի 1-5-րդ ենթակետերով նախատեսված դասագրքերը:»:

3 11-րդ կետից հետո լրացնել հետևյալ բովանդակությամբ նոր՝ 11.1-ին և 11.2-րդ կետերով.

«11.1.Համապատասխան լիազորված մարմինները Հաստատության հետ համագործակցելով՝ 10 աշխատանքային օրվա ընթացքում ամփոփում և վերահաստատում են իրենց ենթակայությամբ գործող հաստատությունների կողմից ԿՏԱԿ-ի Համակարգում մուտքագրված դասագրքերի հայտերը:

11.2.Համապատասխան լիազորված մարմինների կողմից Հաստատության հայտը վերահաստատվելուց հետո Հաստատությունն այլևս հնարավորություն չի ունենա իր ներկայացրած հայտում իրականացնել փոփոխություն:»:

4 12-րդ կետը ուժը կորցրած ճանաչել:

5 13-րդ կետը շարադրել հետևյալ խմբագրությամբ.

«13.Հիմնվելով Հաստատության կողմից մուտքագրված պահեստային դասագրքերի թվի, Դպրոցների կառավարման տեղեկատվական համակարգում գրանցված տարրական դասարանների, ազգային փոքրամասնության լեզվով, այլ օտար լեզվով խորացված և ռուսերենով ուսուցմամբ դասարաններում սովորողների, ինչպես նաև համապատասխան դասարաններում դասավանդող ուսուցիչների քանակի վրա՝ Համակարգի կողմից ինքնաշխատ կերպով ձևավորվում է դասագրքերի պահանջարկը: «Այբբենարան» և «Մաթեմատիկա-1» (առաջին մաս) դասագրքերի քանակի հաշվարկի համար հիմք է հանդիսանում Հաստատության վերջին երեք տարիների սովորողների թվի թվաբանական միջինը, եթե այն գերազանցում է նախորդ տարվա սովորողների թվաքանակը, իսկ չգերազանցելու դեպքում՝ հիմք ընդունել նախորդ տարվա սովորողների թվաքանակը: Բացառություն են կազմում այն Հաստատությունները, որտեղ՝

1) տարրական հանրակրթական ծրագիր է իրականացվում ոչ ավելի, քան 2 տարի,

2) նախորդ երկու տարում տեղի է ունեցել տարրական հանրակրթական ծրագիր իրականացնելու համար լիցենզիայով տրված տեղերի էական (առնվազն 20%) փոփոխություն:»:

2. Սույն հրամանն ուժի մեջ է մտնում պաշտոնական հրապարակմանը հաջորդող օրվանից:

**ԺԱՆՆԱ ԱՆԴՐԵԱՍՅԱՆ**